  Анжелика Тихонова корреспондент Ижкарысь нылпиослы элькун эмъюртын реанимация но интенсивной терапия ёзэтын тупатъян ужъёсты йылпумъязы. Ужъёсты «Большой ремонт» программа улсын быдэстӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. Реанимация ёзэт 1987-тӥ арысен ужа. Со дырысен отын буяськон ужъёс гинэ ортчылӥзы. Али отын перепланировка лэсьтӥзы, пушсэ чебер каризы, кислород сётон сӧзнэт лэсьтӥзы но шуныт сётӥсь гумыосты выльдӥзы. Со сяна, ӟечлыко вентиляция лэсьтӥзы. Туала вентиляционной сӧзнэт быдэс ёзэтын микроклимат кылдытыны луонлык сётэ: котькуд палата понна кулэ луись мускытлык но температура пуктыны. Со эмъюрт пушкын инфекциос вӧлмонэз палэнтонын бадӟым инты басьтэ Сергей Евсеев, Нылпиослы элькун эмъюртысь валтӥсь эмчилэн воштӥсезСо сяна, реанимация ёзэтысь укноосты, ӧсъёсты воштӥзы, ошоно вӧлдэт лэсьтӥзы. Озьы ик электрокужым сётӥсь сӧзнэтэз быдэсак воштӥзы. Выль трансформаторъёс но аккумуляторной установкаос ваизы. Соос электрокужымен герӟаськем авариос дыръя быдэс ёзэтлы реанимаци тӥрлыкез кысылытэк 1-2 час ӵоже ужаны луонлык сёто. Арлы быдэ ёзэтын 18 аресозь 250-лэсь трос пиналъёс эмъясько. Со реанимацилэн 33 ар ужамез ӵоже 8 сюрслэсь трос утем улонъёс Озьы ик программа улсын эмъюртысь гастроэнтерологической, эндокринологической ёзэтъёсты, вож нуныослэн патологиоссыя ёзэтэз, МРТ, рентген лэсьтон ёзэтэз, консультациосъя поликлиникаез тупатъязы. «Здравоохранение» йӧскалык ӵектосъя ужан тӥрлыкъёс басьтӥзы, соос пӧлын УЗИ аппаратъёс, МРТ. Со сяна, туэ рентген-аппарат пуктозы на. Нылпиослы элькун эмъюртысь валтӥсь эмчи Павел Пупков рос-прос тупатъян ужъёс азьлантӥськозы шуыса пусйиз. Табере тупатъян ужъёс травматологической поликлиникаын мынозы.   Тегъёс: Тазалык Ижкар нылпиос Удмуртия тупатъянужъёс эмъяськонниос  